Diari Oficial de la Generalitat Valenciana


Sumari del DOGV 6557, del 04-07-2011 (2011/7490)

RESOLUCIÓ de 21 de juny de 2011, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica subterrània d'alta tensió a 132 kV, doble circuit, entrada/eixida en la ST Aqua des de la línia elèctrica ST el Grau-ST la Punta, en el terme municipal de València, província de València, s'aprova el projecte tècnic d'execució i es declara, en concret, la seua utilitat pública. Expedient número ATLINE/2010/500/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7490


Data del document
:   21-06-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 21 de juny de 2011, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica subterrània d'alta tensió a 132 kV, doble circuit, entrada/eixida en la ST Aqua des de la línia elèctrica ST el Grau-ST la Punta, en el terme municipal de València, província de València, s'aprova el projecte tècnic d'execució i es declara, en concret, la seua utilitat pública. Expedient número ATLINE/2010/500/46. [2011/7490]
Vist l'escrit presentat per Iberdrola Distribución Eléctrica, SAU, amb domicili a l'efecte de notificacions al carrer de Menorca, 19, 46575 València, amb data 20 de setembre de 2010, davant del Servici Territorial d'Energia de València, pel qual se sol·licita que se li concedisca autorització administrativa per a la construcció de la línia elèctrica subterrània d'alta tensió a 132 kV, doble circuit, entrada/eixida en la ST Aqua des de la línia elèctrica ST el Grau-ST la Punta, en el terme municipal de València, província de València, s'aprove el projecte tècnic d'execució i es declare, en concret, la seua utilitat pública.
A l'escrit mencionat s'adjunta el projecte tècnic per a l'execució de l'esmentada instal·lació, firmat pel tècnic competent i visat pel col·legi oficial corresponent, amb data 30 de juliol de 2010.
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'ha realitzat la publicació en el Butlletí Oficial de la Província de València de 22 de desembre de 2010, en el Diari Oficial de la Comunitat Valenciana de 14 de febrer de 2010 i en el diari ABC de 10 de desembre de 2010, i en el tauler d'anuncis de l'Ajuntament de València.
D'acord amb la documentació que hi ha en l'expedient, no s'han presentat al·legacions a la mencionada sol·licitud.
Vist que, de conformitat amb el que establix l'article 9 del Reial Decret Legislatiu 1/2008, d'11 de gener, s'ha procedit a emetre consulta les administracions públiques afectades per a la definició de l'amplitud i del nivell de detall de l'estudi d'impacte ambiental.
Vist que, de conformitat al mencionat Decret 88/2005, es va traslladar a l'Ajuntament de València la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la conformitat o l'oposició, i simultàniament es va traslladar a este i d'acord amb l'article 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, sol·licita un informe sobre l'adaptació del projecte al planejament urbanístic que siga d'aplicació.
L'Ajuntament de València va contestar manifestant que, després de l'examen de la documentació aportada, s'han emés els corresponents informes pels Servicis Municipals que han sigut consultats, i assenyala en sentit favorable, sense haver oposat inconvenient o cap observació i aquells altres servicis que han informat amb les condicions específiques a l'esmentada instal·lació projectada.
S'arreplega igualment l'informe del Servici Integral Cicle de l'Aigua, que establix en la seua contestació les condicions per a l'execució de la instal·lació que afecten la xarxa d'aigües, amb indicació que la instal·lació de la línia projectada i l'autorització de la qual se sol·licita, afecta un futur tram del col·lector nord-pluvials (tram l'assut de l'Or-pont de les Drassanes), i que és necessari el certificat de viabilitat subscrit per l'entitat EPSAR.
Del mencionat informe s'ha donat trasllat a l'empresa sol·licitant, que va manifestar la seua conformitat amb el contingut de les condicions referides, i se significa que respecte al certificat sol·licitat per al col·lector nord, tram que no està construït, i que, per tant, es fa inviable garantir un futurible com ja ha manifestat davant dels servicis municipals.
Traslladat l'escrit de resposta d'Iberdrola Distribución Eléctrica, SAU, a l'Ajuntament de València, no consta en l'expedient una nova contestació per part d'eixe organisme.
Vist que, d'acord amb el que establix el Decret 88/2005, de 29 d'abril, pel que s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:
- Empresa Mixta Valenciana de Aguas, SA, i s'indica en el seu informe les condicions necessaris, entre les quals s'assenyalen que no es preveuen les infraestructures previstes de conformitat amb la revisió del Pla General d'Ordenació Urbana en tràmit, i es destaca el sector la Punta, en el qual es preveu la canalització pel camí de les Moreres d'una canonada arterial de diàmetre 600 de la xarxa d'aigua potable i d'una altra diàmetre 350 de la xarxa de baixa pressió, així com que l'espai lliure que queda per als encreuaments actuals (0,676 metres) en establir una profunditat de la rasa d'1,5 metres de la rasant de la calçada, és inferior a la profunditat de referència establida en la vigent ordenança municipal i que per això s'haurà d'ajustar la profunditat de la totalitat de la rasa de manera que es permeta un major espai d'encreuament per damunt del prisma.
- Red Eléctrica de España, SA, manifesta la conformitat amb la instal·lació projectada.
- Iberdrola Distribución Eléctrica, SAU, dóna la conformitat amb el que establix la separata remesa.
- Gas Natural Cegás, SA, manifesta en la seua contestació que adjunta plans en què s'indica la situació de les seues instal·lacions en la zona, i s'assenyalen les condicions i els tràmits que cal emplenar que en el seu escrit es contenen.
- Telefónica de España, SA, manifesta no tindre res a oposar en l'execució dels treballs sempre que es complisquen les distàncies de seguretat en els encreuaments i els paral·lelisme amb les seues canalitzacions.
- Administrador d'Infraestructures Ferroviàries (ADIF) manifesta la conformitat quant a l'afecció de la instal·lació a la línia de ferrocarril València-Tarragona, tenint en compte que la perforació dirigida davall el ferrocarril ha de ser, almenys, de 2,20 metres, mesurats des de la clau superior del tub fins a la cota superior del carril.
No consten en l'expedient els informes sol·licitats a la Conselleria d'Infraestructures i Transport, Direcció General de Transport i Logística, i a la mercantil France TELECOM España, SA, a pesar de la reiteració efectuada pel Servici Territorial d'Energia de València.
Els mencionats informes es van traslladar a l'empresa peticionària, manifesta la conformitat amb el contingut de les condicions referides.
S'informa, així mateix, per part d'Iberdrola Distribución Eléctrica, SAU, amb respecte de l'informe de l'entitat Empresa Mixta Valenciana de Aguas, SA, que s'identificaran totes les instal·lacions a través de georadar, i es reposaran els servicis en el cas d'estar afectats, i que aquelles canonades coincidents amb la traça de la línia, seran tingudes en compte en l'execució, i es disposa per a l'esmentat fi de la supervisió dels servicis tècnics de l'Ajuntament.
Atés que, d'acord amb el projecte presentat, la finalitat de la instal·lació és l'anellat de la xarxa a 132 kV, que en l'actualitat alimenta diverses de les subestacions elèctriques amb destinació als consums de València capital i la seua àrea metropolitana, a fi que es puga alimentar la subestació denominada Aqua amb transformació 220/132 kV i amb això aconseguir l'augment de la fiabilitat del subministrament tenint en compte la pròxima saturació de càrregues en què es troben les distintes infraestructures elèctriques existents en esta zona geogràfica, amb un nucli important de població.
Atés que amb data 18 de maig de 2011, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, va dictar Declaració d'Impacte Ambiental amb l'estimació d'acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de línia elèctrica a 132 kV (DC), E/S a la ST Aqua des de L/ el Grau-la Punta, en el terme municipal de València, sempre que este es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient i amb les condicions que s'arrepleguen en la part dispositiva de la present resolució.
Vist que el projecte de la instal·lació presenta un traçat plenament concretat, disposa entre la seua documentació els plans pertinents a escala adequada, està prou detallat i conté una relació concreta i individualitzada dels béns i els drets afectats.
Vist que el Servici Territorial d'Energia de València, encarregat de la instrucció de l'expedient, ha informat favorablement la sol·licitud.
Atés que el projecte té una definició i una concreció de les característiques tècniques i de traçat que garantixen la màxima seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.
Vist que Iberdrola Distribución Eléctrica, SAU, està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Atés d'aplicació el que disposen els articles 73, 74 i 75 de la Llei 16/2003, de 17 de desembre i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Autoritzar administrativament a Iberdrola Distribución Eléctrica, SAU, la construcció de la línia elèctrica subterrània d'alta tensió a 132 kV, doble circuit, entrada/eixida en la ST Aqua des de la línia elèctrica ST el Grau-ST la Punta, en el terme municipal de València, i les característiques principals de la qual són les següents:
- Descripció de la línia elèctrica:
Té l'origen, d'una banda, en la cambra núm. 1 per al circuit que procedix de la ST el Grau i s'efectua la seua connexió amb la línia subterrània existent, a 132 kV de la línia ST el Grau-ST la Punta. D'una altra banda, per al circuit procedent de la ST la Punta, té l'origen en el suport aerosubterrani núm. 18, en el qual es realitza la connexió del circuit que passa a subterrani amb el circuit a 132 kV ST el Grau-ST la Punta, perquè, d'esta manera, es puga connectar amb el final de la línia, que està ubicada en la ST Aqua.
- Característiques:
Els treballs que s'han d'executar consistixen en la connexió entre la línia existent a 132 kV ST el Grau-ST la Punta i la ST Aqua, la qual es realitza a través d'una línia de doble circuit, subterrània, de formigó davall tub i distribució a portell, les característiques de la qual són:
· Tensió nominal: 132 kV (1a categoria).
· Freqüència: 50 Hz.
· Tipologia constructiva: subterrània.
· Potència màxima que cal transportar: 195 MVA per circuit.
· Nombre de circuits: dos.
· Nombre de conductors per fase: U.
· Conductors: cable d'aïllament sec, tipus HEPR-Z1 (etilé-propilé), amb secció d'alumini de 1.200 mm². Pantalla metàl·lica amb corona de fils de coure de secció 280 mm².
· Un cable de comunicacions per fibra òptica, tipus OSGZ1, entubat en quatre tubs i 16,7 mm de diàmetre.
· Arqueta de telecomunicacions i botella terminal tipus Gis, unipolar per fase.
· Preses de terra, seran de connexió directa en els dos extrems de la línia i en la resta de cambres es farà a través de descarregadors. Igualment disposaran d'estes les estructures metàl·liques.
· Obra civil:
a) Rasa oberta en traça doble circuit: 1,60 m d'amplària i 1,50 m, mínim, de profunditat; separadors de tubs (un cada 1,50 m); dos ternes de tubs de 250 mm de diàmetre per circuit disposats a portell; solera de neteja en tota la seua extensió, de 5 cm de grossària de formigó HM-150 i una altra capa de HM-20. El tancament es fa amb formigó HM-125 i posterior reposició de ferms.
b) Rasa oberta en traça simple circuit: 0,80 m d'amplària i 1,50 m, mínim, de profunditat; separadors de tubs (un cada 1,50 m); dos ternes de tubs de 250 mm de diàmetre per cada circuit, a portell; solera de neteja en tota la seua extensió, de 5 cm de grossària de formigó HM-150 i una altra capa de HM-20. El tancament es fa amb formigó HM-125 i posterior reposició de ferms.
c) Perforacions dirigides: es realitza amb un tub baina de diàmetre 710 mm en polietilé d'alta densitat, amb traçat i curvatures variables, capaç de suportar els esforços mecànics del terreny o de sotmetiment a qualsevol càrrega externa i en l'interior dels quals s'instal·len els conductes elèctrics.
· Cambres de connexió: s'instal·len sis cambres de simple circuit formades per mòduls prefabricats de formigó armat, que queda omplida amb formigó de neteja, fins a -300 mm de la cota del terreny i la seua execució es realitza per a efectuar l'entrada-eixida en les posicions de 132 kV de la ST Aqua, situada en la rotonda de l'Aqua en el passeig de l'Albereda.
· Longitud: 1.535,49 m.
- Pressupost: 2.444.717,66 euros.
Els treballs que es realitzen a fi d'obtindre la total configuració elèctrica són:
- Els suports de transició núm. 15 i núm. 18 del circuit de la línia a 66 kV, es desplacen cap amunt.
- La T per a la unió de la mencionada línia de 66 kV amb el circuit de la línia a 132 kV ST. la Punta-ST el Grau, s'executa en el suport núm. 17.
Segon
Aprovar el projecte d'execució firmat pel tècnic competent i visat pel col·legi oficial corresponent amb data 30 de juliol de 2010, i sotmetre'ls a les condicions següents:
1. Les obres hauran de realitzar-se d'acord amb el projecte presentat.
2. El termini d'execució de l'obra serà de sis mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del mencionat termini, Iberdrola podrà sol·licitar la seua ampliació per mitjà de la sol·licitud motivada davant d'esta Direcció General.
3. El titular de la instal·lació haurà d'atendre en l'execució del projecte a les condicions imposades pels organismes afectats, totes estes se li van notificar oportunament i van ser acceptades. En particular haurà de tindre en compte les condicions arreplegades en l'informe del Servici Integral Cicle de l'Aigua de l'Ajuntament de València i de l'entitat Empresa Mixta Valenciana de Aguas, SA.
4. Per a la posada en servici i el manteniment de línies, el titular de la present autorització administrativa haurà de complir tots els requisits de presentació i elaboració que estan determinats en l'article 20 del Reial Decret 223/2008, de 15 de febrer, pel qual s'aprova el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09.
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.
6. Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
7. Condicions d'orde mediambiental establides en la Declaració d'Impacte Ambiental de 18 de maig de 2011:
a) L'encreuament amb els camins ramaders Arbres de Salvat i la Conca, hauran de complir les limitacions establides pel Servici de Gestió Forestal d'esta conselleria i hauran d'obtindre autorització per a l'ocupació de les vies pecuàries afectades pel traçat de la línia.
b) Hauran d'adoptar-se les condicions establides en els informes sectorials emesos per a l'actuació.
c) El promotor comunicarà a l'òrgan ambiental amb la suficient antelació, la data de començament de l'execució del projecte, d'acord amb l'article 4 del Reial Decret Llei 1302/1986, de 28 de juny, modificat per la Llei 9/2006, de 28 d'abril, i incorporat en l'article 14 del Reial Decret Llei 1/2008, d'11 de gener.
d) Qualsevol modificació o ampliació del projecte presentat, així com qualsevol impacte ambiental no previst en l'estudi d'impacte ambiental que es poguera detectar, haurà de ser comunicat a l'òrgan ambiental competent que establirà, si procedix, l'aplicació de noves mesures correctores.
Tercer
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 21 de juny de 2011.- El director general d'Energia: Antonio Cejalvo Lapeña.